CELEX: 32008R0466
Language: ro
Date: 2008-05-28 00:00:00
Title: Regulamentul (CE) nr. 466/2008 al Comisiei din 28 mai 2008 de stabilire a cerințelor obligatorii privind testarea și informarea pentru importatorii și producătorii anumitor substanțe prioritare în conformitate cu Regulamentul (CEE) nr. 793/93 al Consiliului privind evaluarea și controlul riscurilor prezentate de substanțele existente (Text cu relevanță pentru SEE)

29.5.2008   
            
            
               RO
            
            
               Jurnalul Oficial al Uniunii Europene
            
            
               L 139/10
            
         REGULAMENTUL (CE) NR. 466/2008 AL COMISIEI
   din 28 mai 2008
   de stabilire a cerințelor obligatorii privind testarea și informarea pentru importatorii și producătorii anumitor substanțe prioritare în conformitate cu Regulamentul (CEE) nr. 793/93 al Consiliului privind evaluarea și controlul riscurilor prezentate de substanțele existente
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 793/93 al Consiliului din 23 martie 1993 privind evaluarea și controlul riscurilor prezentate de substanțele existente (1), în special articolul 10 alineatul (2),
   întrucât:
   
               (1)
            
            
               Raportorii desemnați de statele membre în conformitate cu articolul 10 alineatul (1) din Regulamentul (CEE) nr. 793/93 au evaluat informațiile depuse de producători și importatori cu privire la anumite substanțe prioritare. În urma consultării acestor producători și importatori, raportorii au stabilit că, în scopul evaluării riscului, este necesar să solicite acestor producători și importatori prezentarea unor informații suplimentare și efectuarea unor teste suplimentare.
            
         
               (2)
            
            
               Informațiile necesare pentru evaluarea substanțelor respective nu sunt disponibile de la producătorii sau importatorii anteriori. Producătorii și importatorii au verificat, în conformitate cu articolul 10 alineatul (5) din Regulamentul (CEE) nr. 793/93, că testele asupra animalelor nu pot fi înlocuite sau limitate prin folosirea altor metode.
            
         
               (3)
            
            
               Prin urmare, este necesar să se solicite producătorilor și importatorilor de substanțe prioritare să depună informații suplimentare și să efectueze teste suplimentare asupra acestor substanțe. Pentru efectuarea acestor teste, se vor folosi protocoalele prezentate Comisiei de raportori.
            
         
               (4)
            
            
               Dispozițiile prezentului regulament sunt conforme cu avizul comitetului instituit în temeiul articolului 15 din Regulamentul (CEE) nr. 793/93,
            
         ADOPTĂ PREZENTUL REGULAMENT:
   Articolul 1
   Producătorii și importatorii de substanțe incluse în lista din anexă, care au depus informații în conformitate cu cerințele menționate la articolele 3, 4, 7 și 9 din Regulamentul (CEE) nr. 793/93, furnizează informațiile și efectuează testele indicate în anexă și înaintează rezultatele raportorilor relevanți.
   Testele se efectuează în conformitate cu protocoalele specificate de raportori.
   Rezultatele se înaintează în termenele prevăzute în anexă.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 mai 2008.
      
         
            Pentru Comisie
         
         Stavros DIMAS
         
            Membru al Comisiei
         
      
   
   
      (1)  JO L 84, 5.4.1993, p. 1. Regulament modificat prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).
   ANEXĂ
   
               Nr.
            
            
               Nr. EINECS
            
            
               Nr. CAS
            
            
               Denumirea substanței
            
            
               Raportor
            
            
               Cerințe privind testarea/informarea
            
            
               Termen de la data intrării în vigoare a prezentului regulament
            
         
               1
            
            
               247-759-6
            
            
               26523-78-4
            
            
               Fosfit de tris(nonilfenil) (TNPP)
            
            
               FR
            
            
               Test de toxicitate acută la Daphnia magna
               
               Informații asupra structurii TNPP
               Informații asupra solubilității în apă
               Determinarea Log Kow
               Testare hidrolitică
               Test pe sedimente cu Lumbriculus variegatus
               
               Monitorizarea amplasamentelor unde PEC/PNEC > 1
               Test Daphnia pe termen lung în funcție de rezultatul testului de toxicitate acută la Daphnia
               
            
            
               4 luni
            
         
               2
            
            
               237-410-6
               239-148-8
            
            
               13775-53-6
               15096-52-3
            
            
               Hexafluoroaluminat de trisodiu
            
            
               DE
            
            
               Informații asupra utilizării în aval
               Informații asupra emisiilor în mediul acvatic în toate fazele ciclului de viață
               Informații asupra emisiilor în atmosferă în toate fazele ciclului de viață
               Informații asupra durității corpului de apă receptor de la 2 producători
               Informații asupra fracției de criolit din emisiile de microparticule de la topitoriile de aluminiu
               Studiu asupra dizolvării
            
            
               4 luni
            
         
               3
            
            
               266-028-2
            
            
               65996-93-2
            
            
               Smoală, gudron de huilă, temperatură înaltă
            
            
               NL
            
            
               Informații asupra degajării celor 16 hidrocarburi aromatice polinucleare (PAH-uri) de pe lista EPA în diferitele sectoare de mediu, ca urmare a folosirii smoalei de gudron de huilă de temperatură înaltă în producția și utilizarea lianților pentru fabricarea brichetelor de cărbune, a porumbeilor de lut și a anticorozivilor puternici
            
            
               4 luni
            
         
               4
            
            
               246-690-9
            
            
               25617-70-8
            
            
               2,4,4-trimetilpenten
            
            
               DE
            
            
               Informații asupra emisiilor de pe amplasamentele de producție și de prelucrare care ajung la stațiile de tratare a apelor uzate, în apele de suprafață și în sedimente
               Test de inhibiție respiratorie asupra nămolurilor activate (OCDE 209)
               Test de reproducere pe termen lung la Daphnia magna (OCDE 211)
            
            
               4 luni
            
         
               5
            
            
               231-111-4
            
            
               7440-02-0
            
            
               Nichel
            
            
               DK
            
            
               Test de toxicitate pe sedimente
            
            
               12 luni
            
         
               232-104-9
            
            
               7786-81-4
            
            
               Sulfat de nichel
            
         
               222-068-2
            
            
               3333-67-3
            
            
               Carbonat de nichel
            
         
               231-743-0
            
            
               7718-54-9
            
            
               Diclorură de nichel
            
         
               236-068-5
            
            
               13138-45-9
            
            
               Dinitrat de nichel
            
         
               6
            
            
               287-477-0
            
            
               85535-85-9
            
            
               Alcani, C10–17, clor
            
            
               UK
            
            
               Studiu asupra bioacumulării la pești [indicații de testare OCDE (OCDE TG) 305]
            
            
               6 luni
            
         
               7
            
            
               202-696-3
            
            
               98-73-7
            
            
               Nitrobenzen
            
            
               DE
            
            
               Test local asupra ganglionilor limfatici [indicații de testare OCDE (OCDE TG) 429/B42]
            
            
               6 luni
            
         
               8
            
            
               202-679-0
            
            
               98-54-4
            
            
               4-terț-butilfenol
            
            
               NO
            
            
               Informații asupra expunerii locale ca urmare a degajărilor de la două amplasamente de prelucrare (5 și 6) în stațiile de tratare a apelor uzate și în mediul acvatic (apă dulce și apă marină)
            
            
               4 luni
            
         
               9
            
            
               200-915-7
            
            
               75-91-2
            
            
               Hidroperoxid de terț-butil (TBHP)
            
            
               NL
            
            
               Toxicitate la inhalare în doze repetate (28 de zile) (OCDE 412 – B8)
            
            
               12 luni
            
         
               Test COMET asupra țesutului respirator
            
            
               15 luni